El+sexenni+democràtic

El sexenni **(1868-1874)** va ser l'etapa més democràtica del segle XIX, però també la més inestable. En poc més de sis anys l'Estat espanyol va conèixer una monarquia constitucional amb el rei estranger **Amadeu I**, i una república (per primera vegada en la seva historia).

Durant el Sexenni hem de parlar de quatre fases:


 * 1) **La revolució del setembre del 1868**, protagonitzada per les forces polítiques signants del pacte d'Ostende, que donarà pas a la creació, a bona part del pais de Juntes revolucionàries (Cuba es va declarar independent i va forçar una guerra de deu anys, **1868-1878**, contra Espanya) i finalment a la formació d'un Govern Provisional presidit pel general **Serrano**. Aquest govern fou l'encarregat de preparar un nou règim per a Espanya, que va quedar regulat per la nova **Constitució del 1869**. Segons la constitució, Espanya seria una monarquia constitucional democràtica. Descartats els Borbons i els carlins, calia trobar un rei que assumís la nova monarquia. Finalment, després d'un dur període de selecció, es va elegir com a candidat idoni a Amadeu de Savoia, fill del rei d'Itàlia.
 * 2) **El regnat d'Amadeu I**. La monarquia no va acabar de funcionar, els carlins van provocar **la Tercera Carlina (1872-1876)** i el rei cada cop es trobava més aïllat, tant que finalment va acabar abdicant. Fracassada l'opció monàrquica, va arribar l'hora dels republicans.
 * 3) **La Primera República Espanyola**, onze mesos amb quatre presidents i amb molts problemes. La divisió entre els republicans unitaris i els republicans federals, més l'acció revolucionària dels sectors radicals del federalisme (impulsors del cantonalisme o d'insurreccions federals), va fer fracassar també el model d'estat republicà. La Constitució republicana federal del 1873 no va ser més que un projecte. El cop d'Estat del general **Pavía** **(gener del 1874)** va posar punt i final a la República.
 * 4) Espanya va seguir essent oficialment una república, però en realitat hem de parlar d'una república presidencialista, amb un Govern Provisional, com el primer també presidit pel general Serrano, per decidir el futur polític del país.I entre tanta incertesa i després de tant fracàs (ni monarquia ni república havien funcionat), l'alternativa de restaurar els **Borbons** en el poder va anar guanyant adeptes.Un cop més, però, serà la força de les armes la que va decidir-ho. El cop d'Estat de **Martínez Campos, el desembre de 1874**, va facilitar la vinguda d'**Alfons XII**, fill d'Isabel II, per a ser coronat rei d'Espanya. Sis anys després tornaven els Borbons. Començava una nova etapa en la Història d'Espanya, **la Restauració**. I amb el retorn dels Borbons, tornarà el règim liberal moderat, ara ben preparat i organitzat amb l'objectiu d'acabar amb els problemes pendents (Tercera Guerra carlina, Guerra de Cuba,...), consolidar un règim liberal moderat estable, reduït a dos grans partits de centre i impedir l'acció revolucionària de les masses populars. En definitiva, la Restauració va tornar a dissenyar un poder, bé que modernitzat, que assegurés l'hegemonia del més rics (noblesa terratinent i alta burgesia).

D'aquesta manera quedaven exclosos del sistema just aquells que durant el Sexenni havien perdut l'oportunitat d'assentar-se en el poder.



__**Sònia i Sarai.**__